பிற்படுத்தப்பட்டோருக்கான தேசிய ஆணையத்திற்குச் சட்ட வலிமை அளிக்கும் மசோதா பற்றி - மாநிலங்களவையில் உறுப்பினர்கள் தெரிவித்த கருத்துகள் முக்கியமானவை. பிற்படுத்தப்பட்டோர் பட்டியலில் ஜாதிகளின் சேர்க்கை, நீக்கம் என்பதெல்லாம் மாநில அரசுகளின் உரிமை - புதிய மசோதா அந்த உரிமையைப் பறிக்கும் நிலையில், மாநிலங்களவையில் உறுப்பினர்கள் மசோதாவை செலக்ட் கமிட்டிக்கு அனுப்பக் கோருவது சரியான நடவடிக்கையே! பிரதமர் நரேந்திர மோடி மாநிலங்களவை உறுப்பினர்களைச் சாடுவது சரியானதல்ல. மாநில அரசுகள் இந்த முக்கியப்பிரச்சினையில் தக்காரைக் கொண்டு ஒரு கருத்துருவை உருவாக்க வேண்டும் என்று திராவிடர் கழகத் தலைவர் ஆசிரியர் கி.வீரமணி விடுத்துள்ள அறிக்கை வருமாறு: